नवेद मियां की वालिदा बेगम नूरबानो रामपुर से दो बार सांसद रह चुकी हैं। नवेद मियां अपनी वालिदा के बारे में बताते हैं कि उनका स्पोर्ट मुझे हर वक्त मिला है। जब मैंने पहली बार बिलासपुर विधानसभा सीट से कांग्रेस के टिकट चुनाव पर लड़ा था तो मेरी वालिदा ने मेरा पूरा साथ दिया था। उन्होंने मेरे लिए दिन रात प्रचार किया था। 2012 के विधानसभा चुनावों में भी मेरी वालिदा ने मुझे जीत दिलाने के लिए दिन रात एक कर दिया। अपनी सेहत की परवाह किए बिना जनसपंर्क अभियान में जुटी रहीं। नवेद मियां कहते हैं मेरे वालिद मिक्की मियां मेरे राजनीतिक गुरु थे। उनके असमय इंतकाल के बाद मेरी वालिदा ने मुझे सपोर्ट किया। वो खुद चार बार लोकसभा चुनाव लड़ी हैं, जिसमें वो दो बार जीती भी हैं। उन्होंने मुझे राजनीति की बारीकियों से अवगत कराया है, अच्छे-बुरे का ज्ञान कराया गया है। आज भी कोई बात होती है तो मैं उनकी सलाह जरूर लेता हूं। मेरी वालिदा दुनिया की सबसे अच्छी मां हैं। वालिदा के कदमों में जन्नत होती है। मैं खुदा से यही दुआ करता हूं कि मेरी वालिदा का साथ मुझे ऐसे ही मिलता रहे। मै उनकी लंबी उम्र और अच्छी सेहत की दुआ करता हूं।